Täna saates - paavst Franciscus teeb Ameerikas ajalugu.
Mida ta Kongressile ütles?
Lisaks - "Lahku, maksa, pöördu või sure!"
ISISe verdtarretav sõnum kristlastest põgenikele.
Lõuna-Ameerika pikim konflikt jõuab lõpule.
Mees riskis eluga, viies vaenupooltele rahuevangeeliumi.
KRISTLIKU MAAILMA UUDISED
Tere tulemast saatesse! Olen George Thomas.
Paavst Franciscus lõpetab oma USA-visiiti.
Olen Wendy Griffith. Aitäh, et meiega ühinesite!
Washingtoni, Philadelphiasse ja New Yorki saabus tuhandeid huvilisi.
Üritused olid väga rahvarohked.
Abigail Robertson tegi ülevaate rahva ja valitsuse reaktsioonidest.
Ta rääkis kõigiga, olenemata parteist või kodukohast.
Kongress ja ehk ka Ameerika sai hetkeks hinge tõmmata
ja mõelda midagi kaunist.
Üle 50 000 inimese jälgis paavsti kõne Kongressis hiigelekraanidelt.
Ükski paavst pole varem Kongressis esinenud.
Pärast kõnet lehvitas ta rõdult
ja rääkis oma emakeeles, hispaania keeles.
Teda armastatakse ja järgitakse.
Tema kõned mõjutavad inimesi.
Paavst õhutas seadusandjaid inimelu kaitsma
ning ühinema lootuses ja tervenemises.
Meie jõupingutused peavad olema suunatud
lootuse taastamisele,
väärtegude heastamisele, lubaduste pidamisele
ning seejärel üksikisikute
ja rahvaste heaolu edendamisele.
Franciscus jätkab poliitilisi kõnesid,
rääkides põgenikekriisist, kliima kaitsmisest ja abordist.
Põgenikekriisile viidates meenutas paavst üht kuldset reeglit.
Ta õhutas kaitsma inimelu kõigis arenguetappides.
Üks seadusandja pettus, kui ei mainitud evangeeliumi.
Olin väga üllatunud,
et kirikupeana ei maininud ta kordagi evangeeliumi.
Kaotatud võimalus. Maailm peab kuulma seda kirikupealt.
Iraanis vangistatud pastori Saeed Abedini naine loodab,
et paavst kaitseb ÜROs tugevamalt usuvabadust.
Kongressis paavst seda teemat tema meelest vältis.
Ootasin tugevamat seisukohavõttu.
Palvetan, et Jumal juhatab paavsti samme,
ja ütleb, mida rääkida.
Loodan, et kristlaste tagakiusamine ja usuvabadus saavad mainitud.
Paavst lõpetab oma 6-päevase USA-visiidi
Philadelphia perefestivalil.
Abigail Robertson, CBN News, Washington
Sel nädalal möödub kolm aastat
USA pastori Saeed Abedini vangistamisest.
Nüüd tahab Iraan Saeedi 8-aastast karistust pikendada.
On ähvardatud esitada lisasüüdistusi.
Saeedi kuulati see nädal korduvalt üle ja rünnati elektrišokirelvaga.
Ta on veetnud nädalaid üksikkongis ja teda on pekstud, arstiabi saamata.
Tagakiusust hoolimata on Saeedi usk tugev, ütleb naine.
Naghmeh kohtus ÜRO Peaassamblee delegaatidega
ja palus neilt allkirju vabastamispalvekirjale.
Meie reporter Heather Sells küsis Naghmeh'lt palvekampaania kohta.
Lisainfot leiate meie kodulehelt aadressil cbnnews.com
Palvetame nende eest. Paavsti Washingtonis käigu ajal
korraldas Iraagi kristlastest põgenike nõukogu palveürituse
ISISe ohvrite heaks.
Nad kutsuvad usklikke palvetama, et paavst Franciscus
oleks Lähis-Ida usulise tagakiusu ja tuhandete massimõrvaohvrite hääleks.
On vältimatu,
et usklikud tõusevad kaitsma
ja tõstavad häält nende eest, kes maha vaigistatakse.
Palveüritus austas usulise tagakiusu ohvrite vaprust
ja kutsus meenutama Lähis-Idas tapetavaid ja piinatavaid usklikke.
Kui ISIS vallutas aasta eest suuri Põhja-Iraagi alasid,
põgenesid tuhanded kristlased oma elu päästmiseks.
Meie Lähis-Ida toimetuse juht Chris Mitchell kohtas hiljuti usklikke
Erbilis, Kurdistanis.
Kui ISIS linnu vallutas, anti kristlastele neli valikuvõimalust:
lahku, maksa kaitseraha, pöördu islamisse või sure.
Enamik lahkus.
Enamik põgenenud kristlasi ei sattunud põgenikelaagrisse,
vaid Erbili ja teiste kurdi linnade väikerajoonidesse.
Üks kirik peab jumalateenistusi siin.
Nad on pärit Mosulist, iidsest Niinivest ja kristlikust Qaraqoshist.
Paljudel on sarnased kogemused ISISega.
ISISel oli linna piiril kontrollpunkt.
Nad ähvardasid relvaga ja käskisid taskud tühjendada.
Naaber ütles, et mu sugulane tapeti, kuna ta oli kristlane.
Nad käskisid meil lahkuda.
Tavaelust pagulusse siirdumine on olnud raske.
Peredel on raske neis tingimustes koos elada.
Siia saabudes kuulsime, et peame jagama väikest korterit
viie-kuue perega. See oli raske.
Küsitlesime aasta eest pastorit, kes jätkab oma koguduse karjatamist.
Esmalt tulime siia kaheksaks kuuks.
Kutsusin heategevus- ja humanitaarorganisatsioone külla,
ja ainsaks põhjuseks oli jagada inimestele Sõna. Jumal näitas,
et Sõna pole üksnes sõnad, vaid ka teod.
Elektrikatkestused on Erbilis tavalised, koosolekud aga jätkuvad.
Nagu kristlased kõikjal, osalevad nemadki leivamurdmisel.
Jumal päästis meid Qaraqoshist siia. Ta oli ustav.
Nüüd vajame ustavat südant.
Palvetage seda meile.
Olen uhke kristlaste üle, sest nad jätsid kõik ja järgisid Kristust.
Enamik palub palvet.
Iraagi kristlased vajavad maailma kristlastelt palvetuge,
sest neil on vaimsed, füüsilised ja emotsionaalsed vajadused.
Palvetage, et meil oleks rahu ja kogeksime Jeesuse rahu.
Tuhanded on netis näinud, kuidas 10-aastane Maryam ISISele andestab.
Ta tuli jumalateenistusele. Ta jätkab oma lapselikus usus.
Milline olukord ka poleks, Jumal on selle lubanud.
Me ei tea, kuidas hakkama saaksime, kui Jeesus poleks meiega.
Chris Mitchell, Erbil, Kurdistan
Järgmiseks - Kolumbia mässulised ja valitsus teel rahu poole.
See kristlik misjonär on jaganud evangeeliumi mõlemale poolele.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Üks maailma pikemaid konflikte võib lõpule jõuda.
Kolumbia president teatas läbimurdest rahukõnelustel.
President Santose valitsus ja vasakpoolne mässulistegrupp FARC
lubavad poole aastaga rahulepinguni jõuda.
Pooled leppisid kokku,
et tegelevad 50-aastase konflikti ajal tehtud inimõigusrikkumistega.
FARC lubas demobiliseeruda
60 päeva jooksul pärast leppe sõlmimist.
Konflikt on nõudnud üle 220 000 ohvri ja miljonid on sõja eest põgenenud.
Üksikud vaprad kristlased käisid lahingute keskmes
võitlejaile Rahuvürstist rääkimas.
Stan Jeter jätkab Calist, Kolumbiast.
Kolumbia valitsus on võidelnud 50 aastat marksistlike mässulistega.
Lahingud võivad hajuvil asuvais sõjatsoonides puhkeda äkitselt.
See ei peata kartmatut rahusaadikut.
Russell Stendalli misjonireisidest tehti film La Montana (Mägi).
Ta on aastaid sissidele kristlikku kirjandust viinud,
nii poolsõjaliste kui valitsusvägede sõdureile.
Raadiojaamad ja päikesepatareidel töötavad vastuvõtjad sillutavad teed.
Piirkonnas ei saa ehitada kirikuid, korraldada üritusi
ega teha tavapärast misjonitööd.
Laseme raadiod langevarjude abil sisside laagreisse.
Jagame neid sõdureile ja paramilitaarsetele vägedele.
Stendall on jaganud üle 120 000 päikesepatareil töötava raadio.
Endine toimetaja Dario Silva on jälginud konflikti aastaid.
Ta juhib Bogotas suurt kogudust
ja saadab abi maapiirkondade kannatavaile peredele.
Silva sõnul Kolumbia megakogudused
ning isolatsioonis elavad ja tagakiusatud usklikud ei kohtu.
Just suurkogudustel on tendents olla väga laodikealikud.
"Mul on kõike. Olen rikas."
Nad pole teadlikud meie vendade probleemidest.
Silva sõnul pole viletsus ja tagakius
takistanud perifeerias evangeeliumit kuulutamast.
Üks sissijuht oli kaevanud:
"Kristlased on meie suurim probleem.
Tuleme perifeeriasse, kus pole elektrit, jooksvat vett,
teid, transporti, kirikut ega poliitikut,
aga alati räägib seal mõni musta raamatuga hull Jeesusest."
Edela-Kolumbia mägedes ja džungleis
hävitavad sissivõitlejad kirikuid, ajavad usklikke ära
ja tapavad pastoreid.
Open Doorsi teatel on Kolumbias tapetud rohkem pastoreid
kui üheski teises demokraatlikus riigis.
Siin elas Helmer, sissiliikumise FARC juht.
Kui Cauca maakonnas komandöriks sain,
võitlesin ateismiga Jumala rahva vastu.
Ajasin pastoreid ära, sulgesin kirikuid, tapsin evangeelseid kristlasi,
sest nad ei nõustunud eitama ei Jeesust ega Jumalat.
Aastaid kristlasi taga kiusanud, mõistis Helmer, et on läbi kukkunud.
Mida rohkem neid taga kiusan,
seda enam nad arvus ja jõus kasvavad.
Kuidas see võimalik on? Kui püüan neid hävitada
ja nad kasvavad, kannavad vilja ja lähevad edasi, hakkan kahtlema.
Lõpuks kohtus ta Jeesusega. Nüüd on tema relvaks Piibel.
Ta õhutab inimesi Kristust, mitte Karl Marxi järgima.
Stendalli hinnangul on üle 100 000 võitleja hakanud Jeesust järgima
ja konfliktis saabub peagi murrang.
Vägivalla toetajad on hädas,
kuna on piisavalt kristlasi, kes on soolaks ja valguseks.
Varem mustaks auguks peetud aladel on nüüd 10% kristlasi.
Ka kristlik põlisrahvas evangeliseerib.
Alvaro Dagua guambiano hõimust juhib kaht kristlikku raadiojaama.
Kristliku meedia konverentsil Calis
rääkisid Dagua ja teised guambianod teiste hõimudeni jõudmisest.
Kui kolm päeva läbi puutumatu džungli käia,
kohtub väljaspool tsivilisatsiooni elava agua hõimuga.
Tahame oma raadiojaama kaudu nendeni jõuda,
et aguadki Taevariiki pääseksid.
Valitsuse läbirääkijad ja FARC-i juhid kohtuvad Kuubas.
Rahulepe võib lõpetada
Kolumbias 50 aastat kestnud siseriikliku vägivalla.
Lõpptulemusest sõltumata levitavad evangelistid, raadio ja kirjandus
rahu riigi konfliktipiirkondades ja muudavad ükshaaval elusid.
Stan Jeter, CBN News
Järgmiseks: evangelist jagab Nepaalis rõõmusõnumit ja arstib loomi.
CBN-i õpetuses "The Transforming Word"
lindistas Pat Robertson tervenduskirjakohti.
"Kõik, mis mu sees on, kiitku Issandat!
Ma ei unusta ainsatki tema heategu!
Ta annab andeks kõik mu ülekohtu, tema parandab kõik mu tõved.
Mu iga saab uueks nagu kotkal."
Pat Robertsoni uus DVD ja CD
"The Transforming Word" - Tervenemiskirjakohad.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Nepaalis pole üheksa inimest kümnest Jeesusest kuulnud.
Enamik nepaallasi on hindud. Kristlasi on kõige rohkem 3 %.
Kristlus siiski levib usklike tunnistuse kaudu.
Meie toimetaja David Mims kohtus loomaarst Krisiga,
kes evangeliseerib mägikülades, kui kitsi ja pühvleid arstib.
Kris kasvas üles hinduna. Sõprade kombel uskus temagi,
et kuningas oli hindu jumala reinkarnatsioon.
Täiskasvanueas tundis ta, et midagi oli puudu.
Imestasin: "Jumal võtab minult alati ära.
Kas on olemas Jumal, kes ka midagi annab?"
Vastus saabus naise haigusega.
Mulle öeldi, et kui ta kirikusse viin, seal palvetataks,
ja ta paraneks. Nii läkski ja otsustasin Jeesust järgida.
Nagu teised uued Jeesuse järgijad hakkas Kris oma usust rääkima,
kui käis külades haigeid kitsi ja pühvleid ravimas.
Jumala juhtimisel läksin ühte perifeeriakülla.
Nad peavad Jeesusest kuulma. Paljud ei tunne Jumalat.
Jumal innustas Temast rääkima.
See polnud kerge.
Pöördunute tagakius pole Nepaalis tõsine,
kuid ühenduse International Christian Concern teatel
diskrimineeritakse mittehindusid. Külaelanikud olid umbusklikud.
Külaelanikud küsisid: "Miks sa seda teed?"
Vastasin: "Kuna olen loomaarst. Olen ka kristlane.
Tahan teada, mis te sellest arvate ja rääkida teile kristlusest."
Seda kuulnud, ütlesid nad: "Lahku ja ära tagasi tule."
Otsustasin koju naasta.
Kui Kris lahkuma asutas, tegi Jumal taas ühe ime.
Tal lahkuda käskinud külaelanik jooksis talle järgi.
Ta ütles: "Mu pühvlil on raskusi sünnitamisega. Tule vaata, mis viga.
Eksisin ja solvasin sind. Palun vabandust.
Jää meie külla. Teame, et oled hea mees ja aitad meid."
Kris naasis loomade eest hoolitsema.
Ta aitas külaelanikel toiduvalikut parandada.
Üksnes riisi ja soola söömine pole hea. Paljud loomad olid haiged.
Aitasin puhast vett hankida ja ravisin nende loomi.
Õpetasin juurvilju istutama. Nii näitan neile Jumalat.
Saak avaldas külaelanikele muljet. Vaimne reaktsioon oli aeglasem.
Viljad saabusid kuue aasta pärast. Inimesed võtsid Jeesuse vastu.
Kirikud hakkasid kasvama. Tänavune aasta on hea olnud.
Nüüd on külas pastor ja kogudus.
Kui rahvas Jeesuse vastu võtab, nende elu muutub.
Nad lõpetavad joomise ja suitsetamise ja kaklemise.
Nad lõpetavad ka templis käimise.
Nad hakkavad meie ühiskonnale hoopis uut identiteeti andma.
Elu kristlasena pole Nepaalis kerge,
isegi kui vägivaldne tagakius on haruldane.
Kui kogukond su hülgab, kodust ära ajab ja tappa ähvardab,
kas järgid ikkagi Kristust? - Järgin.
Ristin sind Isa, Poja ja Püha Vaimu nimel.
Kuigi töö selles külas oli edukas, teab Kris, et tööd on veel palju.
Paljud mägikülad vajavad loomaarsti ja peavad kuulma Jeesuse nime.
David Mims, CBN News
Jumala tööd ülemaailmses koguduses
võib jälgida meie kodulehel aadressil cbnnews.com
CBN-i "The Transforming Word - Tervenemiskirjakohad"
on Pat Robertsoni uus DVD- ja CD-õpetussari.
Õpetan Kuningriigi printsiipe, mida Jumal mulle näidanud on.
Sari õpetab, kuidas Jumala Sõna võib elu muuta,
kuidas kogeda Jumala imelist Kuningriiki
ja kui väeline on kuulutada piiblisalme oma ja lähedaste elude üle.
Olen lindistanud valiku kirjakohti,
mida võid kuulata, pähe õppida ja valjult kuulutada,
et oma elus Jumala muutvat väge näha.
Pat Robertson lindistas tervenduskirjakohti.
"Issand, mu Jumal, ma kisendasin su poole
ja sa tegid mu terveks." Ps 30:2
Telli juba täna.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
On võimalik, et Iisraeli arheoloogid
leidsid iidsete juudi sangarite ehk makkabite hauad.
Võtmeks võib olla Bütsantsi kristlaste matmispaik.
John Waage jätkab Jeruusalemmast.
Kristlus austas ja hindas makkabeid.
Võime järeldada, et iidsed kristlased
otsisid sarnaselt meie, tänapäeva arheoloogidega,
makkabite haudu.
Piibel sellest ei räägi, kuid Matityahu ja tema viis poega
juhtisid ca 160. a eKr ülestõusu Kreeka valitsejate vastu.
Nad puhastasid templi. Nende võitu tähistab hanukapüha.
Leiukoht asub Modi'ini piirkonnas,
kus makkabid elasid.
Minu taga on hauanišš, millel on mosaiikpõrand.
Rist mosaiikpõrandal on ebatavaline.
Matmispaik oli tähtis 6. sajandi Bütsantsi kristlastele.
Miks võis haud siin asuda? Arheoloog Dan Shachar selgitab.
Makkabid ajasid kreeklased tänapäeva Iisraeli aladelt välja.
Nad rajasid juudiriigi, mis oli tähtis juutidele ja kristlastele.
Makkabite raamatud kaasati katoliikluse ja õigeusu kaanonisse,
kuid mitte judaistlikusse.
Arheoloog Amit Re'em usub,
et Bütsantsi kristlased leidsid haua ja kaunistasid selle mosaiigiga.
Mulle arheoloogina ei tee muret
sellise ainulaadse risti leidmine.
See on sümbol. See vihjab, et siia on maetud erakordsed isikud.
Ajaloolane Josefus Flavius kirjutas makkabite haudadest
kahes vanas ürikus. Ta kirjeldas neid muljetavaldavate ehitistena,
kus olid sambad ja püramiidkatused.
Asitõendid vastavad antiikajaloolaste,
näiteks Josefuse kirjeldustele.
Kividel näeb krohvi, mis vihjab, et ülalpool oli massiivne ehitis.
Ehk midagi püramiidkatuse sarnast.
Shachar usub, et kui avastatakse koha tähendus bütsantslastele,
võib laheneda ka juudi mõistatus makkabite haua asukoha suhtes.
John Waage, Jeruusalemm
Tundub, et iga päev leitakse midagi uut Piiblist. - See on Iisrael.
Lähis-Ida väikseim maalapp on tulvil aardeid.
Parim koht arheoloogiat harrastada. - Absoluutselt.
Tänaseks kõik. Küll läks ruttu! - Tõepoolest.
Minuga on lahe. Järgmise korrani! Jumal õnnistagu teid!
Tõlge: Monika Jaaguri